Þjóðhátíð í Vestmannaeyjum

Þjóðhátíð í Vestmannaeyjum er útihátíð sem haldin er árlega í Herjólfsdal í Vestmannaeyjum um Verslunarmannahelgina. Hátíðin heitir eftir þjóðhátíðinni á þúsund ára afmæli Íslandsbyggðar 2. ágúst 1874 þegar slíkar þjóðhátíðir voru haldnar víða um land. Frá 1916 hefur hátíðin verið haldin árlega í ágústmánuði þar til 2020 og 2021 vegna heimsfaraldursins. Í upphafi 20. aldar var hátíðin fyrst og fremst íþróttahátíð þar sem keppt var í kappróðrum, glímu og fleiri íþróttum, líkt og tíðkaðist þá á þjóðhátíðum víða um land.

Fyrirrennarar þjóðhátíðar í Herjólfsdal eru kaupstefnur Vestmannaeyinga og erlendra skipa sem haldnar voru þar áður fyrr, hersýningar Heimavarnarliðs Vestmannaeyja sem haldnar voru í dalnum eftir miðja 19. öld og veislur sem Pétur Bryde kaupmaður hélt starfsfólki sínu í Herjólfsdal eftir miðja 19. öld. Pétur kostaði meðal annars endurnýjun vegarins inn í dalinn árið 1859.

 Brekkusöngur 
Orðið Brekkusöngur var ekki til í íslensku máli fyrr en árið 1977 þegar Árni Johnsen, fyrrverandi þingmaður bjó til orðið og hélt hinn fyrsta Brekkusöng. Var hann haldinn á Þjóðhátíð í Vestmannaeyjum í Herjólfsdal. Í kjölfarið varð Brekkusöngur að árlegum viðburði á lokakvöldi hátíðarinnar.
+ Listi yfir forsöngvara Brekkusöngsins Ár  Söngvari 1977-2002  Árni Johnsen 2003  Róbert Marshallhttps://www.mbl.is/frettir/innlent/2003/08/03/robert_marshall_stjornadi_brekkusong/ 2004-2012  Árni Johnsen 2011-2012  Jarl Sigurgeirsson og Sæþór Vídóhttps://www.ruv.is/frett/ingo-sa-eini-sem-kom-til-greina 2013-2019  Ingólfur Þórarinsson 2021-  Magnús Kjartan Eyjólfsson

 Tenglar 
 Dalurinn.is
 Um þjóðhátíð á Heimaslóð.is

 Heimildir 

Flokkur:Vestmannaeyjar
Flokkur:Íslenskar tónlistarhátíðir